เรื่องร้องเรียน (ห้องน้ำ,ท่อระบายน้ำ,ถนน,น้ำท่วม) วันที่ 2023-09-25 06:10:11 — แขวงหนองบอน เขตประเวศ กรุงเทพมหานคร
ขอให้ทางราชการช่วยเข้ามาดำเนินการวางท่อระบายน้ำใหม่บริเวณจุดที่เป็นปัญหาดังต่อไปนี้
1.ท่อระบายน้ำทิ้งของบริษัทเอ็ดดูพาร์ค ซึ่งได้วางท่อมาพ่วงกับท่อระบายน้ำของบ้านเรือนเดิมซึ่งมีขนาดเล็กไม่เหมาะกับอาคารพาณิชย์ โดยมิได้วางท่อคู่ขนานออกไปสู่ท่อระบายน้ำสาธารณะ ทำให้ท่อน้ำขนาดเล็กระบายน้ำไม่ทัน จึงเป็นสาเหตุหนึ่งของปัญหาน้ำท่วม เมื่อมีฝนตกทุกวันจะมีน้ำท่วมขังและใช้เวลานะระบาย 2-3 วัน ทำให้ห้องน้ำชั้นล่างของบ้านเรือนในซอยดังกล่าวใช้งานไม่ได้ เพราะมีน้ำล้นท่อตลอด

2.ท่อระบายน้ำทิ้งของบ้านเรือนที่อยู่ในซอยซึ่งเชื่อมกับท่อระบายน้ำสาธารณะเดิมได้ถูกทำลายลงเมื่อมีการก่อสร้างโรงแรมขึ้นบริเวณที่ติดถนนใหญ่ 
เมื่อทางโรงแรมได้สร้างท่อระบายน้ำขึ้นมาใหม่ กลับไม่ยอมให้มีการเชื่อมต่อกับท่อระบายน้ำเดิมของชุมชน และยังวางท่อให้มีระดับสูงกว่าระดับท่อระบายน้ำเดิม ทำให้มีน้ำเอ่อล้นท่ออยู่ตลอดเวลา และการระบายน้ำออกเป็นไปอย่างล่าช้า เมื่อฝนตกเพียงเล็กน้อยก็ทำให้เกิดน้ำท่วมขังเป็นประจำ ทำให้มีลักษณะเป็นแอ่งน้ำที่เป็นแหล่งเพาะพันธุ์ยุงลาย และทำให้ถนนเป็นหลุมและชำรุดทรุดโทรมลงอย่างต่อเนื่อง  ความสูงระดับหน้าแข้ง น้ำท่วมมาแล้วน้อยกว่า 1 สัปดาห์